  Майя Бывальцева Ватсаса висъям дырлэн берпуметӥ нуналаз, 30-тӥ инвожое, Удмуртиын огъя кун экзамен сётӥз 3 адями. Со сярысь ивортэмын кун аттестацилэн элькунъя сайтаз. 30-тӥ инвожое ЕГЭ сётӥзы нимаз пусъем нуналэ экзаменэ валэктымон мугъёсъя лыктыны быгатымтэ адямиос. Озьы ватсам дырлэн берпуметӥ нуналаз 3 адями тодон-валанъёссэ эскериз: 1 математикалэн профильной люкетэзъя, 1 англи кылъя, 1 физикая. Туэ Удмуртиын 7 сюрс пала адями огъя кун экзаменъёсты сётӥз, со пӧлысь 6 сюрс 700 мурт — школаез туэ йылпумъясьёс. 100 балл люканы быгатӥз 26 адями. Тегъёс: Дышетон Ижкар Удмуртия ЕГЭ  